pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กรุงไทยกำไรสุทธิไตรมาส 3 โต 33.5% เมื่อเทียบกับช่วงเดียวกันปีก่อน
วันศุกร์ที่ 19 ตุลาคม 2561
กรุงไทยกําไรสุทธิไตรมาส 3 โต 33.5% เมื่อเทียบกับช่วงเดียวกันปีก่อน
ธนาคารกรุงไทยมีกําไรสุทธิในไตรมาส 3/2561 จํานวน 7,838 ล้านบาท เพิ่มขึ้น 33.5% เมื่อเทียบกับช่วงเดียวกันปีก่อน ส่วนกําไรสุทธิงวด 9 เดือน อยู่ที่ 22,333 ล้านบาท เพิ่มขึ้น 26.7% เมื่อเทียบกับช่วงเดียวกันปีก่อน
ธนาคารกรุงไทยมีกําไรสุทธิในไตรมาส 3/2561 จํานวน 7,838 ล้านบาท เพิ่มขึ้น 33.5% เมื่อเทียบกับช่วงเดียวกันปีก่อน ส่วนกําไรสุทธิงวด 9 เดือน อยู่ที่ 22,333 ล้านบาท เพิ่มขึ้น 26.7% เมื่อเทียบกับช่วงเดียวกันปีก่อน สินเชื่อเติบโต 2.2% จากภาครัฐและรายย่อยเป็นหลัก เมื่อเทียบกับสิ้นปี 2560 ขณะที่ NPL Ratio (gross) ลดลงจากไตรมาสที่ผ่านมา
นายผยง ศรีวณิช กรรมการผู้จัดการใหญ่ ธนาคารกรุงไทย เปิดเผยว่า ธนาคารกรุงไทยมีกําไรสุทธิในไตรมาส 3/2561 ที่ 7,838 ล้านบาท เพิ่มขึ้น 33.5% จากช่วงเดียวกันของปีก่อน โดยธนาคารได้ตั้งสํารองหนี้สูญ จํานวน 6,084 ล้านบาท ลดลง 38.7% เมื่อเทียบกับช่วงเดียวกันปีก่อน โดยธนาคารมีการตั้งสํารองหนี้สูญอย่างสม่ําเสมอ
สําหรับสินเชื่อของธนาคาร ณ 30 กันยายน 2561 อยู่ที่ 1,980,974 ล้านบาท เพิ่มขึ้น 2.2% เมื่อเทียบกับสิ้นปีก่อน โดยมาจากสินเชื่อภาครัฐที่ขยายตัวได้ดี และสินเชื่อรายย่อยที่เติบโตอย่างต่อเนื่อง ขณะที่เงินฝากอยู่ที่ 2,007,392 ล้านบาท ลดลง 3.1% เมื่อเทียบกับสิ้นปีก่อน
นายผยง ศรีวณิช กล่าวต่อไปว่า ธนาคารยังคงควบคุมต้นทุนทางการเงินอย่างต่อเนื่อง ส่งผลให้อัตราผลตอบแทนสุทธิต่อสินทรัพย์ที่ก่อให้เกิดรายได้(NIM) อยู่ที่ 3.12% เพิ่มขึ้นจากไตรมาสก่อนหน้าที่อยู่ที่ 3.10% และยังคงรักษาระดับอัตราส่วนค่าเผื่อหนี้สงสัยจะสูญต่อสินเชื่อด้อยคุณภาพ (Coverage Ratio) ในไตรมาส 3/2561 ไว้ที่ 122.59% ซึ่งอยู่ในระดับที่ใกล้เคียงกับสิ้นมิ.ย.2561 ที่ 123.54% และสิ้นปีก่อนที่ 121.71% เพื่อให้เป็นไปตามหลักความระมัดระวังรอบคอบ
ส่วนกําไรสุทธิของธนาคารในช่วง 9 เดือนอยู่ที่ 22,333 ล้านบาท เพิ่มขึ้น 26.7% เมื่อเทียบกับช่วงเดียวกันของปีก่อน จากรายได้ค่าธรรมเนียมและบริการสุทธิเพิ่มขึ้น 2.1% ขณะที่อัตราส่วนสินเชื่อด้อยคุณภาพ (NPL Ratio (gross)) ณ 30 กันายน 2561 อยู่ที่ 4.42% ลดลงจากไตรมาสก่อนหน้าที่อยู่ที่ 4.52%
สําหรับอัตราส่วนเงินกองทุนต่อสินทรัพย์เสี่ยงของธนาคาร (งบการเงินเฉพาะธนาคาร) ณ 30 กันยายน 2561 อยู่ที่ 17.82% เพิ่มขึ้นจากสิ้นปีก่อน ที่ 17.45% มีเงินกองทุนชั้นที่ 1 อยู่ที่ 13.92% โดยเงินกองทุนต่อสินทรัพย์เสี่ยงของธนาคารอยู่ในระดับที่แข็งแกร่ง เมื่อเทียบกับเกณฑ์ของธนาคารแห่งประเทศไทย (ธปท.) และธนาคารได้มีการประเมินความเพียงพอของเงินกองทุนในอนาคตอย่างต่อเนื่อง เพื่อให้เป็นไปตามเกณ์ของธปท.และครอบคลุมถึงความสามารถในการรองรับความเสี่ยงที่อาจจะเกิดขึ้นในอนาคตด้วย
ฝ่ายสื่อสารองค์กรและภาพลักษณ์
โทร. 0-2208-4178
รัฐบาลไทย-ข่าวทำเนียบรัฐบาล-เชิญชวน
วันจันทร์ที่ 6 กรกฎาคม 2563
เชิญชวน
วันจันทร์ที่ 6 กรกฎาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
เนื่องในโอกาสวันอาสาฬหบูชาและเข้าพรรษา 29 มิ.ย. - 6 ก.ค. 63 รัฐบาลขอเชิญชวนพุทธศาสนิกชน ร่วมทําบุญ รักษาศีล ฟังธรรม ละเว้นจากอบายมุขทั้งปวง และร่วมกิจกรรมสืบทอดพระพุทธศาสนาในวัดและศาสนสถานทั่วประเทศ โดยปฏิบัติตามคําแนะนําของกระทรวงสาธารณสุขอย่างเคร่งครัด พร้อมนําหลักธรรมคําสอนไปประพฤติปฏิบัติในชีวิต นอกจากนี้ รัฐบาลยังได้กําหนดให้วันเข้าพรรษาของทุกปีเป็นวันงดดื่มสุราแห่งชาติ จึงขอให้ประชาชนใช้โอกาสนี้งดดื่มสุราตลอดห้วงเวลา 3 เดือน หรือตลอดไป เพื่อสุขภาพที่ดี ช่วยลดภาระค่าใช้จ่ายที่ไม่จําเป็นและหันไปทํากิจกรรมที่มีประโยชน์ร่วมกับครอบครัวและคนที่เรารัก
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงดิจิทัลฯ ลงพื้นที่หมู่บ้าน “เน็ตประชารัฐ” พบประชาชนกว่า 2.7 ล้านคนเข้าใช้ประโยชน์ค้นหาความรู้สร้างอาชีพสร้างรายได้ในชุมชน
วันพฤหัสบดีที่ 8 มีนาคม 2561
กระทรวงดิจิทัลฯ ลงพื้นที่หมู่บ้าน “เน็ตประชารัฐ” พบประชาชนกว่า 2.7 ล้านคนเข้าใช้ประโยชน์ค้นหาความรู้สร้างอาชีพสร้างรายได้ในชุมชน
กระทรวงดิจิทัลฯ
กระทรวงดิจิทัลฯ ลงพื้นที่ติดตามการใช้งานภายหลังติดตั้งโครงข่าย “เน็ตประชารัฐ” พบว่าประชาชนในพื้นที่พึงพอใจและใช้ประโยชน์จริง มีผู้เข้าถึงบริการอินเทอร์เน็ตกว่า 2.7 ล้านคน ส่วนใหญ่เป็นเยาวชนและวัยทํางานใช้ค้นหาข้อมูลในกูเกิลเป็นหลัก ชี้ช่วยสร้างอาชีพสร้างรายได้แก่ชุมชนท้องถิ่น
นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม (ดีอี) เปิดเผยว่า จากการลงพื้นที่ติดตามภายหลังการติดตั้งโครงข่ายอินเทอร์เน็ตความเร็วสูงในโครงการยกระดับโครงสร้างพื้นฐานโทรคมนาคมเพื่อขับเคลื่อนเศรษฐกิจของประเทศ หรือ “เน็ตประชารัฐ” ในพื้นที่หมู่บ้านต่างๆ ทั่วประเทศ พบว่าประชาชนมีความพึงพอใจในการใช้บริการ และจากข้อมูล ณ วันที่ 5 มีนาคม 2561 มีจํานวนผู้เข้าถึงบริการอินเทอร์เน็ตความเร็วสูง รวมทั้งสิ้น 2.7 ล้านคน ซึ่งวัตถุประสงค์หลักในการใช้งาน คือ เพื่อค้นหาข้อมูลพื้นฐานทั่วไป โดยมีการเข้าถึงกูเกิลและเฟชบุ๊กมากที่สุด สําหรับกลุ่มผู้ใช้งานส่วนใหญ่อยู่ในกลุ่มเยาวชนและวัยทํางาน ซึ่งเป็นไปตามยุทธศาสตร์ชาติ 20 ปี ในการปฏิรูปโครงสร้างทางเศรษฐกิจของประเทศไทยก้าวไปสู่โมเดล “ประเทศไทย 4.0” เพื่อสร้างความเข้มแข็งจากภายใน สร้างโอกาส สร้างรายได้ ต่อยอดการใช้ประโยชน์ทั้งการศึกษา เศรษฐกิจ สาธารณสุข และสังคม
โดยกระทรวงดิจิทัลฯ ได้ร่วมมือกับหน่วยงานต่างๆ ในการต่อยอดสร้างการรับรู้ในการใช้ประโยชน์จากโครงข่ายและส่งเสริมการใช้งานเน็ตประชารัฐสําหรับประชาชน อาทิ จัดทําโครงการอบรมการพัฒนาวิทยากรแกนนํา ให้กับบุคลากรของสํานักงานส่งเสริมการศึกษานอกระบบและการศึกษาตามอัธยาศัย (กศน.) และบุคลากรของหน่วยงานที่เกี่ยวข้อง รวมกว่า 1,000 คน ซึ่งได้จัดการอบรมเรียบร้อยแล้วเมื่อเดือนธันวาคม 2560 และได้มีการต่อยอดสร้างการรับรู้และส่งเสริมการใช้ประโยชน์จากเน็ตประชารัฐให้ผู้นําชุมชนและสมาชิกในหมู่บ้านเน็ตประชารัฐทั้ง 24,700 หมู่บ้าน ไม่น้อยกว่า 100,000 คน เพื่อให้สามารถไปสร้างการรับรู้และส่งเสริมการใช้งานเน็ตประชารัฐ ต่อคนในชุมชนของตนเองอีกไม่น้อยกว่า 1,000,000 คนทั่วประเทศต่อไป
โครงการเน็ตประชารัฐ เป็นโครงการขยายโครงข่ายอินเทอร์เน็ตความเร็วสูงผ่านสื่อสัญญาณเคเบิลใยแก้วนําแสง (FTTx) ในพื้นที่ที่ไม่มีศักยภาพเชิงพาณิชย์และยังไม่มีบริการอินเทอร์เน็ตความเร็วสูง จํานวน 24,700 หมู่บ้าน ทั่วประเทศ เพื่อสนับสนุนการพัฒนาเศรษฐกิจภายในประเทศ ซึ่งได้ดําเนินการติดตั้งแล้วเสร็จเมื่อวันที่ 19 ธันวาคม 2560 ประกอบด้วย การออกแบบและติดตั้งโครงข่ายเคเบิลใยแก้วนําแสง (Optical Distribution Network : ODN) จํานวน 24,700 หมู่บ้าน ที่ระดับความเร็วไม่ต่ํากว่า 30 Mbps/10 Mbps (Download/Upload) และการจัดให้มีจุดให้บริการอินเทอร์เน็ตแบบไร้สาย “Wi-Fi เพื่อประชาชน” โดยไม่คิดค่าใช้จ่ายอย่างน้อยหมู่บ้านละ 1 จุด ให้บริการที่ระดับความเร็วไม่ต่ํากว่า 30 Mbps/10 Mbps (Download/Upload) อย่างไรก็ตาม หากบางช่วงเวลาที่มีประชาชนใช้งานเป็นจํานวนมาก อาจส่งผลกระทบต่อสัญญาณอินเทอร์เน็ต ทําให้ความเร็วของสัญญาณลดลง ซึ่งเป็นปกติเมื่อเกิดการกระจายสัญญาณไปยังการเชื่อมต่อหลายอุปกรณ์พร้อมกัน ทั้งนี้ กระทรวงดิจิทัลฯ มีความมุ่งมั่นที่จะตอบสนองการใช้งานของประชาชนตามนโยบายของรัฐบาล เพื่อให้เกิดประโยชน์สูงสุดต่อประเทศชาติและสังคมโดยรวมต่อไป
*******************
รัฐบาลไทย-ข่าวทำเนียบรัฐบาล-แผนบริหารงบประมาณปี 2562
วันพฤหัสบดีที่ 21 มิถุนายน 2561
แผนบริหารงบประมาณปี 2562
รัฐบาลจัดสรรงบประมาณประจําปี 2562 จํานวน 3,000,000 ล้านบาท เพื่อดูแลประชาชนและสร้างความเจริญก้าวหน้าให้แก่ประเทศชาติ
พุธที่ 20 มิ.ย.61
แผนบริหารงบประมาณปี 2562
ต่อจากนี้ไป ขอเชิญรับฟังไทยคู่ฟ้า ครับ
รัฐบาลจัดสรรงบประมาณประจําปี 2562 จํานวน 3,000,000 ล้านบาท เพื่อดูแลประชาชนและสร้างความเจริญก้าวหน้าให้แก่ประเทศชาติ สอดคล้องกับแผนยุทธศาสตร์ชาติ นโยบายความมั่นคง แผนพัฒนาเศรษฐกิจและสังคม และแผนปฏิรูปประเทศ โดย 3 อันดับแรกที่รัฐบาลให้ความสําคัญคือ การพัฒนาระบบบริหารจัดการภาครัฐ ลดขั้นตอน อํานวยความสะดวก สร้างความโปร่งใส การพัฒนาและเสริมสร้างศักยภาพคน และการเพิ่มขีดความสามารถในการแข่งขันของประเทศ นอกจากนี้ ยังได้เพิ่มงบประมาณเพื่อพัฒนาท้องถิ่น จากเดิม 230,000 ล้านบาท ในปี 2558 เป็น 411,000 ล้านบาท ในปีนี้ เพื่อกระจายความเจริญไปสู่ภูมิภาคและสร้างความเข้มแข็งให้กับชุมชนอย่างยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐมนตรีเกษตรฯ แจงความก้าวหน้าโครงการไทยนิยม ยั่งยืน พร้อมมอบนโยบายผู้ตรวจราชการทุกหน่วยงานในสังกัด
วันพฤหัสบดีที่ 5 กรกฎาคม 2561
รัฐมนตรีเกษตรฯ แจงความก้าวหน้าโครงการไทยนิยม ยั่งยืน พร้อมมอบนโยบายผู้ตรวจราชการทุกหน่วยงานในสังกัด
รัฐมนตรีเกษตรฯ แจงความก้าวหน้าโครงการไทยนิยม ยั่งยืน พร้อมมอบนโยบายผู้ตรวจราชการทุกหน่วยงานในสังกัด ดําเนินงานตามแผนอย่างโปร่งใส ตรวจสอบได้ เพื่อประโยชน์ต่อเกษตรกรอย่างแท้จริง
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานการประชุมมอบนโยบายและแนวทางการการตรวจติดตามโครงการไทยนิยม ยั่งยืน ของกระทรวงเกษตรและสหกรณ์ ปี 2561 ว่า กระทรวงเกษตรฯ ได้เชิญผู้ตรวจราชการกระทรวงเกษตรฯ 12 ท่าน ซึ่งเป็นผู้บริหารระดับซี 10 และผู้ตรวจราชการทุกหน่วยงานในสังกัด มารับฟังการมอบแนวทางการติดตามโครงการไทยนิยม ยั่งยืน โดยได้มอบการดําเนินงานดังนี้ 1) มอบอํานาจให้ผู้ตรวจราชการฯ ตรวจติดตามงานตามนโยบายสําคัญของรัฐบาล งานเร่งด่วน 2) งานในอํานาจหน้าที่ตามภารกิจของแต่ละหน่วยงาน และ 3) งานริเริ่มด้านการเกษตร
สําหรับความก้าวหน้าโครงการไทยนิยม ยั่งยืน ตามพระราชบัญญัติงบประมาณรายจ่ายเพิ่มเติมประจําปีงบประมาณ พ.ศ. 2561 จํานวน 2 แผนงาน 22 โครงการ งบประมาณทั้งสิ้น 24,000 ล้านบาท ขณะนี้มีความก้าวหน้า 15 – 20 % เนื่องจากโครงการที่ได้รับงบประมาณกว่า 13,000 ล้านบาท เป็นโครงการเกี่ยวกับการพัฒนาโครงสร้างพื้นฐานด้านน้ําระดับชุมชน ซึ่งต้องรอให้ฝนหยุดตกก่อนจึงจะสามารถดําเนินการต่อไปได้ และโครงการส่วนใหญ่ของกระทรวงเกษตรฯ เป็นโครงการที่เกี่ยวกับการอบรมด้านอาชีพ ซึ่งต้องรอรายชื่อผู้ลงทะเบียนบัตรสวัสดิการแห่งรัฐ ที่แจ้งความประสงค์เข้าอบรมพัฒนาอาชีพ ขณะนี้บางโครงการมีผู้แจ้งความประสงค์เข้าอบรมเกินโควตา บางโครงการมีผู้ลงทะเบียนไม่ถึงโควตาที่กําหนด ทั้งนี้ได้เตรียมหารือกระทรวงการคลังให้กระทรวงเกษตรฯ สามารถดําเนินการเกลี่ยจํานวนผู้ลงทะเบียนให้สามารถรับประโยชน์ในการเบิกจ่ายค่าเดินทางเพิ่มอีกคนละ 250 - 300 บาท โดยโอนผ่านบัญชีธนาคาร จากเดิมที่จะได้รับจากบัตรสวัสดิการแห่งรัฐคนละ 400 บาท
ส่วนกรณีการจัดซื้อเครื่องมือทางการเกษตรของสหกรณ์การเกษตร งบประมาณ 2,000 กว่าล้านบาท โดยเป็นเงินในการอุดหนุนสหกรณ์การเกษตร 300 แห่ง ในการจัดซื้ออุปกรณ์ทางการเกษตร อาทิ รถยก สร้างลานตาก จัดซื้ออุปกรณ์อบแห้ง เป็นต้น โดยเบิกจ่ายผ่านกรมส่งเสริมสหกรณ์ นั้น มีการเสนอราคาแตกต่างกัน เนื่องจากรายละเอียดและคุณสมบัติของเครื่องมือ ซึ่งได้สั่งการให้ปลัดกระทรวงเกษตรฯ ตั้งคณะกรรมการเฉพาะกิจลงไปตรวจสอบโดยด่วนแล้ว สําหรับระเบียบการจัดซื้อจัดจ้างที่ติดขัดอยู่นั้น กระทรวงเกษตรฯ จะเร่งหารือร่วมกับสํานักนายกรัฐมนตรีต่อไป และขอยืนยันว่ายังไม่เกิดความเสียหายใด ๆ ทั้งสิ้น
นอกจากนี้ ยังมีโครงการพัฒนาอาชีพชาวสวนยางรายย่อยเพื่อความยั่งยืน กิจกรรมส่งเสริมการลดพื้นที่ปลูกยาง โดยการโค่นสวนยางเดิมที่มีอายุ 25 ปีขึ้นไป จะได้รับเงินชดเชยไร่ละ 16,000 บาท เพื่อส่งเสริมให้ผู้ปลูกยางพาราปรับเปลี่ยนไปประกอบอาชีพเกษตรกรรมใหม่ ขณะนี้ มีเกษตรกรเข้าร่วมโครงการน้อยกว่าที่คาดการณ์ไว้ ทั้งนี้ได้สั่งการให้เจ้าหน้าที่สํารวจข้อเท็จจริงและชี้แจงทําความเข้าใจกับเกษตรกรในพื้นที่แล้ว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-“บิ๊กอู๋”ห่วงใยแรงงาน กำชับนายจ้างจัดอุปกรณ์ป้องกันฝุ่นละอองแก่ลูกจ้าง
วันพฤหัสบดีที่ 31 มกราคม 2562
“บิ๊กอู๋”ห่วงใยแรงงาน กําชับนายจ้างจัดอุปกรณ์ป้องกันฝุ่นละอองแก่ลูกจ้าง
รมว.แรงงาน ห่วงใยพี่น้องผู้ใช้แรงงาน ลูกจ้างในสถานประกอบการ นักเรียน นักศึกษา และประชาชนทั่วไปที่ต้องเดินทางไปกลับสถานที่ทํางานและทํากิจกรรมกลางแจ้ง ออกมาตรการให้ สปส. ส่งเสริมลูกจ้างในสถานประกอบการกลุ่มเสี่ยงตรวจสุขภาพ
รมว.แรงงาน ห่วงใยพี่น้องผู้ใช้แรงงาน ลูกจ้างในสถานประกอบการ นักเรียน นักศึกษา และประชาชนทั่วไปที่ต้องเดินทางไปกลับสถานที่ทํางานและทํากิจกรรมกลางแจ้ง ออกมาตรการให้ สปส. ส่งเสริมลูกจ้างในสถานประกอบการกลุ่มเสี่ยงตรวจสุขภาพ จ่ายค่ารักษาพยาบาลแก่ลูกจ้างที่เจ็บป่วยจากฝุ่น พร้อมกําชับ กสร.ออกหนังสือให้สถานประกอบการจัดหาอุปกรณ์ป้องกันฝุ่นให้ลูกจ้างสวมใส่ขณะปฏิบัติงานนอกสถานที่และเดินทางไป - กลับจากบ้านไปที่ทํางาน พร้อมตรวจสถานที่ก่อสร้าง กําจัดการฟุ้งกระจายของฝุ่นขณะที่มีการก่อสร้าง
เมื่อวันที่ 31 มกราคม 2562 พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน เปิดเผยว่า จากสถานการณ์ปัญหาค่าฝุ่นละอองเกินค่ามาตรฐานในหลายพื้นที่ ซึ่งอาจจะส่งผลกระทบต่อการดําเนินชีวิตประจําวันของพี่น้องผู้ใช้แรงงาน ลูกจ้างในสถานประกอบการ นักเรียน นักศึกษา และประชาชนทั่วไป ที่จะต้องมีการเดินทางไป - กลับสถานที่ทํางานและการทํากิจกรรมกลางแจ้ง กระทรวงแรงงานมีความห่วงใยพี่น้องผู้ใช้แรงงาน ลูกจ้างในสถานประกอบการ นักเรียน นักศึกษา และประชาชนทั่วไป เกี่ยวกับปัญหาดังกล่าว จึงได้มีมาตรการโดยให้สํานักงานประกันสังคม ดําเนินการรณรงค์ ส่งเสริมให้ลูกจ้างมีการตรวจสุขภาพในสถานประกอบกิจการที่อาจได้รับผลกระทบจากฝุ่นละออง และดูแลค่ารักษาพยาบาลให้แก่ลูกจ้างที่เจ็บป่วยอันเนื่องมาจากฝุ่นละออง
พล.ต.อ.อดุลย์ ฯ ยังได้มอบหมายให้กรมสวัสดิการและคุ้มครองแรงงาน ดําเนินการออกหนังสือถึงสถานประกอบการขอความร่วมมือให้นายจ้างผู้ประกอบการจัดหาอุปกรณ์ป้องกันฝุ่นละอองให้กับลูกจ้างเพื่อสวมอุปกรณ์ป้องกันในระหว่างเดินทางไป – กลับจากบ้านไปสถานที่ทํางาน และจากสถานที่ทํางานกลับบ้าน รวมทั้งระหว่างการไปปฏิบัติงานนอกสถานที่อีกด้วย นอกจากนี้ ยังให้มีหนังสือสั่งการไปยังสํานักงานสวัสดิการและคุ้มครองแรงงานจังหวัดทุกจังหวัด ศูนย์ความปลอดภัยในการทํางานเขต 1-12 สํานักงานสวัสดิการและคุ้มครองแรงงานกรุงเทพมหานครพื้นที่ 1-10 ตรวจสถานที่ก่อสร้าง ในกรณีที่พบว่า มีปริมาณฝุ่นเป็นจํานวนมากก็จะให้นายจ้างจัดอุปกรณ์ป้องกันฝุ่นให้กับลูกจ้าง และให้มีการกําจัดการฟุ้งกระจายของฝุ่นละอองในขณะที่มีการก่อสร้าง
นอกจากนั้นกระทรวงแรงงาน โดย พันตํารวจตรีหญิง รมยง สุรกิจบรรหาร รองปลัดกระทรวงแรงงาน ได้เป็นตัวแทนของ รมว.แรงงาน มอบหน้ากากอนามัยให้แก่พนักงานรักษาความปลอดภัยและพนักงานทําความสะอาด เพื่อช่วยป้องกันฝุ่นละอองในขณะปฏิบัติงานอีกด้วย
---------------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
กรมสวัสดิการและคุ้มครองแรงงาน – ข้อมูล/
31 มกราคม 2562
รัฐบาลไทย-ข่าวทำเนียบรัฐบาล-จ่ายค่าน้ำ-ค่าไฟ ผ่าน Mobile Application
วันพุธที่ 13 มิถุนายน 2561
จ่ายค่าน้ํา-ค่าไฟ ผ่าน Mobile Application
ประชาชนสามารถชําระค่าน้ําและค่าไฟผ่านทางแอปพลิเคชันบนโทรศัพท์มือถือได้ทุกที่ทุกเวลา
3 มิ.ย. 2561
จ่ายค่าน้ํา-ค่าไฟ ผ่าน Mobile Application
ต่อจากนี้ไป ขอเชิญรับฟังไทยคู่ฟ้า ครับ
รัฐบาลยกระดับการให้บริการประชาชนสู่ยุคเทคโนโลยีดิจิทัล โดยประชาชนสามารถชําระค่าน้ําและค่าไฟผ่านทางแอปพลิเคชันบนโทรศัพท์มือถือได้ทุกที่ทุกเวลา เพียงดาวน์โหลดแอปพลิเคชันของการไฟฟ้านครหลวง การไฟฟ้าส่วนภูมิภาค การประปานครหลวง และการประปาส่วนภูมิภาค ซึ่งผู้ใช้บริการสามารถตรวจสอบค่าไฟและการใช้งานย้อนหลังได้ถึง 6 เดือน มีระบบแจ้งเตือนเมื่อครบกําหนดชําระ แจ้งวันปิดปรับปรุงระบบไฟฟ้าหรือแจ้งไฟฟ้าขัดข้อง และให้ชําระค่าบริการผ่านบัตรเครดิตได้ ส่วนค่าน้ําและการใช้น้ําก็สามารถตรวจสอบและชําระค่าบริการทางระบบอิเล็กทรอนิกส์ได้เช่นกัน ทั้งนี้ รัฐบาลมุ่งหวังให้ประชาชนได้รับบริการที่สะดวกสบายมากยิ่งขึ้น สอดคล้องกับนโยบายไทยแลนด์ 4.0 ของประเทศไทย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ก.ยุติธรรม ประชุมคณะอนุกรรมการ ขับเคลื่อนและจัดทำมาตรฐานการตรวจพิสูจน์ พัฒนาฐานข้อมูลและระบบติดตามคนหาย คนนิรนามและศพนิรนาม ครั้งที่ ๒/๒๕๖๓
วันศุกร์ที่ 22 พฤษภาคม 2563
ก.ยุติธรรม ประชุมคณะอนุกรรมการ ขับเคลื่อนและจัดทํามาตรฐานการตรวจพิสูจน์ พัฒนาฐานข้อมูลและระบบติดตามคนหาย คนนิรนามและศพนิรนาม ครั้งที่ ๒/๒๕๖๓
พันตํารวจเอก ดุษฎี อารยวุฒิ รองปลัดกระทรวงยุติธรรม เป็นประธานการประชุมคณะอนุกรรมการขับเคลื่อนและจัดทํามาตรฐานการตรวจพิสูจน์ พัฒนาฐานข้อมูลและระบบติดตามคนหาย คนนิรนามและศพนิรนาม
ในวันศุกร์ที่ ๒๒ พฤษภาคม ๒๕๖๓ เวลา ๐๙.๓๐ น. ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติ กรุงเทพฯ พันตํารวจเอก ดุษฎี อารยวุฒิ รองปลัดกระทรวงยุติธรรม เป็นประธานการประชุมคณะอนุกรรมการขับเคลื่อนและจัดทํามาตรฐานการตรวจพิสูจน์ พัฒนาฐานข้อมูลและระบบติดตามคนหาย คนนิรนามและศพนิรนาม โดยมีคณะอนุกรรมการ และผู้ที่เกี่ยวข้อง เข้าร่วมฯ เพื่อทราบการใช้งานระบบฐานข้อมูลกลาง ในการจัดเก็บและสืบค้นข้อมูลบุคคลสูญหาย และการพิสูจน์ศพนิรนาม และการติดตามการนําเข้าข้อมูล รวมถึงรายงานผลการดําเนินงานของคณะทํางาน ภาคประชาสังคมด้านคนหาย คนนิรนาม และศพนิรนาม ครั้งที่ ๑/๒๕๖๓ และการรายงานผลการประชุมปรับปรุง แก้ไขร่างคู่มือการจัดเก็บข้อมูล เพื่อการพิสูจน์บุคคล ในวันพุธที่ ๔ มีนาคม ๒๕๖๓ นอกจากนี้พิจารณาร่างคู่มือเพื่อการพิสูจน์บุคคล
รัฐบาลไทย-ข่าวทำเนียบรัฐบาล-กรมทางหลวงชนบทก่อสร้างถนนสนับสนุนเขตเศรษฐกิจพิเศษ จ.ตาก พร้อมเปิดให้ประชาชนสัญจรแล้ว
วันพุธที่ 28 มีนาคม 2561
กรมทางหลวงชนบทก่อสร้างถนนสนับสนุนเขตเศรษฐกิจพิเศษ จ.ตาก พร้อมเปิดให้ประชาชนสัญจรแล้ว
กรมทางหลวงชนบท (ทช.) กระทรวงคมนาคม ดําเนินโครงการก่อสร้างถนนทางหลวงชนบท สายแยก ตก. 3050 - บ้านวังตะเคียนใต้ อ.แม่สอด จ.ตาก ระยะทาง 5.894 กิโลเมตร ปัจจุบันการก่อสร้างแล้วเสร็จและเปิดให้สัญจรแล้ว
เพื่อรองรับการขยายตัวทางด้านเศรษฐกิจในพื้นที่เขตเศรษฐกิจพิเศษ จ.ตาก สนับสนุนการเดินทางและการขนส่ง แก้ไขปัญหาจราจร และส่งเสริมการท่องเที่ยว
นายสราวุธ ทรงศิวิไล ผู้ตรวจราชการกระทรวงคมนาคม และโฆษกกระทรวงฯ กล่าวว่า รัฐบาลมีนโยบายส่งเสริมความเชื่อมโยงทางเศรษฐกิจ การค้า การลงทุนในภูมิภาคเซียน และขยายความร่วมมือทางเศรษฐกิจกับประเทศเพื่อนบ้าน รวมทั้งการพัฒนาเขตเศรษฐกิจพิเศษ โดยเริ่มจากการพัฒนาด่านการค้าชายแดนและโครงข่ายคมนาคมบริเวณประตูการค้าหลักของประเทศ ระยะแรกได้กําหนดพื้นที่เขตเศรษฐกิจพิเศษ จํานวน 5 แห่ง ได้แก่ เขตเศรษฐกิจพิเศษตราด ตาก มุกดาหาร สระแก้ว และสงขลา ซึ่งกระทรวงฯ ได้กําหนดยุทธศาสตร์การพัฒนาโครงสร้างพื้นฐานและการให้บริการระบบคมนาคมขนส่ง เชื่อมโยงพื้นที่ทางเศรษฐกิจที่มีศักยภาพ รองรับกลุ่มอุตสาหกรรมเป้าหมายและเชื่อมโยงการเดินทางเข้าสู่แหล่งท่องเที่ยว เพื่อยกระดับคุณภาพชีวิตของประชาชนและเพิ่มขีดความสามารถการแข่งขันของประเทศ
ทช. ได้ดําเนินโครงการก่อสร้างถนนทางหลวงชนบท สายแยก ตก. 3050 - บ้านวังตะเคียนใต้ อ.แม่สอด จ.ตาก เป็นถนนผิวจราจรแอสฟัลท์ติกคอนกรีต ขนาด 2 ช่องจราจร ผ่านพื้นที่ ต.ท่าสายลวด และบ้านวังตะเคียนใต้ อ.แม่สอด จ.ตาก รวมระยะทาง 5.894 กิโลเมตร งบประมาณการก่อสร้าง จํานวน 36.210 ล้านบาท ปัจจุบันได้ดําเนินการก่อสร้างแล้วเสร็จและเปิดให้ประชาชนสัญจร เพื่อเชื่อมโยงการผลิตสินค้าเกษตรกรรมและอุตสาหกรรมไปสู่ตลาดและผู้บริโภค สนับสนุนยุทธศาสตร์ โลจิสติกส์ในการขนส่งสินค้าระหว่างชายแดนไปยังภูมิภาคต่าง ๆ รองรับการพัฒนาพื้นที่เขตเศรษฐกิจพิเศษ ลดต้นทุนการขนส่งสนับสนุน การท่องเที่ยวให้สามารถเดินทางได้สะดวก รวดเร็ว ปลอดภัย และส่งเสริมการจ้างงานให้กับประชาชนในพื้นที่
รัฐบาลไทย-ข่าวทำเนียบรัฐบาล-ธอส. แนะลูกค้าทำธุรกรรมผ่าน Application : GHB ALL ลดความเสี่ยงไวรัสโคโรนา 2019 [กระทรวงการคลัง]
วันพุธที่ 18 มีนาคม 2563
ธอส. แนะลูกค้าทําธุรกรรมผ่าน Application : GHB ALL ลดความเสี่ยงไวรัสโคโรนา 2019 [กระทรวงการคลัง]
ธอส.ห่วงใยและใส่ใจในสุขภาพลูกค้าธนาคาร แนะนําวิธีการลดความเสี่ยงจากการเดินทางไปในพื้นที่สาธารณะ และสถานที่แออัด เพื่อความปลอดภัยไร้กังวลกับการใกล้ชิดกับผู้อื่น และสถานการณ์ Covid-19 สามารถทําธุรกรรมกับ ธอส.ด้วย Mobile Application : GHB ALL แอปเดียวจบ
ธนาคารอาคารสงเคราะห์ (ธอส.) ห่วงใยและใส่ใจในสุขภาพของลูกค้าธนาคาร แนะนําวิธีการลดความเสี่ยงจากการเดินทางไปในพื้นที่สาธารณะ และสถานที่แออัด เพื่อความปลอดภัยไร้กังวลกับการใกล้ชิดกับผู้อื่น และสถานการณ์ไวรัสโคโรนา(Covid-19) สามารถทําธุรกรรมกับ ธอส.ด้วย Mobile Application : GHB ALL แอปเดียวครบจบ รวมทุกบริการ ธอส.ไว้ในมือคุณ อาทิ ชําระเงินกู้ ดูใบเสร็จ บริการโอนเงินภายใน และต่างธนาคาร บริการ PromptPay ดู statement ชําระค่าสินค้าและบริการ ดูรายการทรัพย์ NPA และค้นหาที่ตั้งสาขา เป็นต้น นอกจากนี้ยังสามารถสะสมคะแนนเพื่อแลกสิทธิ์ลุ้นรับรางวัลสร้องคอทองคําในโครงการ GHB Reward เพียงลงทะเบียนสมัครใช้บริการ GHB ALL ครั้งแรก หรือ ชําระหนี้เงินกู้ตามเงื่อนไขที่ธนาคารกําหนดผ่าน GHB ALL ทั้งนี้ ลูกค้าสามารถลงทะเบียนโครงการ GHB Reward ได้ที่เว็บไซต์reward.ghbank.co.th และดาวน์โหลด GHB ALL ได้ทั้งที่ App Store หรือ Play Store สอบถามรายละเอียดเพิ่มเติมที่ศูนย์ลูกค้าสัมพันธ์ (Call Center) โทร 0-2645-9000 หรือ www.ghbank.co.th และ Facebook Fanpage ธนาคารอาคารสงเคราะห์
รัฐบาลไทย-ข่าวทำเนียบรัฐบาล-คณะกรรมการวินิจฉัยปัญหาการจัดซื้อจัดจ้างฯ แจ้งแนวทางจัดหาพัสดุฯ เตรียมพร้อมเร่งรัดเบิกจ่ายงบปี 62
วันพฤหัสบดีที่ 16 สิงหาคม 2561
คณะกรรมการวินิจฉัยปัญหาการจัดซื้อจัดจ้างฯ แจ้งแนวทางจัดหาพัสดุฯ เตรียมพร้อมเร่งรัดเบิกจ่ายงบปี 62
คณะกรรมการวินิจฉัยปัญหาการจัดซื้อจัดจ้างและบริหารพัสดุ ซ้อมความเข้าใจให้กับหน่วยงานของรัฐเตรียมความพร้อมในการก่อหนี้ผูกพันและเร่งรัดเบิกจ่ายงบประมาณ ประจําปีงบประมาณ พ.ศ. 2562
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า ขณะนี้ร่างพระราชบัญญัติงบประมาณรายจ่ายประจําปีงบประมาณ พ.ศ. 2562 อยู่ระหว่างการพิจารณาของสภานิติบัญญัติแห่งชาติ และเพื่อให้หน่วยงานของรัฐสามารถก่อหนี้ผูกพันและเบิกจ่ายเงินได้แล้วเสร็จภายในปีงบประมาณ พ.ศ. 2562 ซึ่งเป็นไปตามนโยบายเร่งรัดการเบิกจ่ายเงินของรัฐบาล คณะกรรมการวินิจฉัยปัญหาการจัดซื้อจัดจ้างและบริหารพัสดุ จึงได้ซ้อมความเข้าใจและกําหนดแนวทางปฏิบัติเพื่อเร่งรัดจัดการหาพัสดุก่อนพระราชบัญญัติงบประมาณรายจ่ายประจําปีงบประมาณ พ.ศ. 2562 มีผลใช้บังคับ
อธิบดีกรมบัญชีกลาง กล่าวว่า หน่วยงานของรัฐสามารถเริ่มกระบวนการจัดหาพัสดุตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 ได้ตั้งแต่ได้รับความเห็นชอบวงเงินงบประมาณในการจัดซื้อจัดจ้าง โดยหากเป็นวงเงินงบประมาณรายจ่ายประจําปีเริ่มเมื่ออนุกรรมาธิการวิสามัญพิจารณาร่าง พ.ร.บ. งบประมาณรายจ่ายประจําปีงบประมาณ พ.ศ. 2562 ได้พิจารณาร่าง พ.ร.บ. งบประมาณรายจ่ายประจําปีงบประมาณ พ.ศ. 2562 รายหน่วยงานของรัฐเป็นที่สิ้นสุดแล้วก่อนเสนอคณะกรรมาธิการวิสามัญฯ หากเป็นกรณีเงินงบกลาง รายการเงินสํารองจ่ายเพื่อกรณีฉุกเฉินหรือจําเป็น หน่วยงานของรัฐได้รับการอนุมัติแล้ว หากเป็นกรณีเงินงบประมาณเบิกแทนกัน หน่วยงานของรัฐเจ้าของงบประมาณได้รับอนุมัติเงินประจํางวดจากสํานักงบประมาณแล้ว และหน่วยงานผู้เบิกแทนได้ยื่นแบบใบแจ้งการเบิกเงินงบประมาณแทนกัน
ต่อกรมบัญชีกลางหรือสํานักงานคลังจังหวัด แล้วแต่กรณี และตรวจสอบรายการว่าถูกต้องและมีเงินประจํางวดเพียงพอแล้ว หากเป็นกรณีเงินงบประมาณที่ต้องดําเนินการโอนเปลี่ยนแปลงงบประมาณรายจ่าย หน่วยงานของรัฐได้รับอนุมัติให้โอนหรือเปลี่ยนแปลงงบประมาณรายจ่าย หรือสํานักงบประมาณได้รับอนุมัติ แล้วแต่กรณี
หลังจากหน่วยงานของรัฐได้รับความเห็นชอบวงเงินงบประมาณแล้ว ให้จัดทําแผนการจัดซื้อจัดจ้างประจําปีทั้งปี และประกาศเผยแพร่ในระบบเครือข่ายสารสนเทศของกรมบัญชีกลางและของหน่วยงานของรัฐ และปิดประกาศโดยเปิดเผย ณ สถานที่ปิดประกาศของหน่วยงานของรัฐนั้น ทั้งนี้ ให้ดําเนินการจัดซื้อจัดจ้างได้จนถึงขั้นตอนได้ตัวผู้ขายหรือผู้รับจ้างไว้ก่อน การลงนามจะทําได้ก็ต่อเมื่อ พ.ร.บ. งบประมาณรายจ่ายประจําปีงบประมาณ พ.ศ. 2562 มีผลใช้บังคับ และได้รับจัดสรรงบประมาณจากสํานักงบประมาณแล้วเท่านั้น หากหน่วยงานของรัฐไม่ได้รับการจัดสรรงบประมาณ สามารถยกเลิกการจัดหาได้ ในส่วนของการบันทึกข้อมูลโครงการจัดซื้อจัดจ้างในระบบ e-GP หน่วยงานของรัฐสามารถบันทึกได้ทันที โดยยังไม่ต้องระบุรหัสงบประมาณและรหัสแหล่งของเงิน เพียงแต่ต้องบันทึกข้อมูลดังกล่าวให้แล้วเสร็จก่อนลงนามในสัญญา
การซ้อมความเข้าใจแนวทางดังกล่าว เพื่อต้องการให้หน่วยงานของรัฐเตรียมความพร้อมและเร่งดําเนินการจัดหาพัสดุไว้ล่วงหน้า เมื่อได้รับการจัดสรรงบประมาณแล้ว จะได้ลงนามในสัญญาได้ทันที ซึ่งจะทําให้การดําเนินนโยบายเร่งรัดการเบิกจ่ายเงินของรัฐบาลเป็นไปตามเป้าหมายที่กําหนด
รัฐบาลไทย-ข่าวทำเนียบรัฐบาล-การใช้อากาศยานไร้คนขับ (Drone)
วันพฤหัสบดีที่ 30 กรกฎาคม 2563
การใช้อากาศยานไร้คนขับ (Drone)
วันที่ 7 ตุลาคม 2563
รัฐมนตรีว่าการกระทรวงดิจิทัลเพื่อเศรษฐกิจและสังคม นําเสนอนายกรัฐมนตรีและคณะรัฐมนตรี การใช้อากาศยานไร้คนขับ หรือ Drone ในบริบทต่างๆ เพื่อตอบโจทย์ การยกระดับคุณภาพชีวิตด้วย Drone อาทิ Recue Drone หรือ โดรนเพื่อการช่วยเหลือฉุกเฉิน ซึ่งสามารถขนส่งอุปกรณ์ช่วยเหลือฉุกเฉินได้อย่างทันถ่วงที รวมถึงสามารถทําการสํารวจพื้นที่จากมุมสูง เพื่อลดข้อจํากัดการเข้าพื้นที่ ที่ยากต่อกาเข้าถึง โดยการนําเสนอจะเป็นการฉายวีดีทัศน์ตัวอย่างการเข้าช่วยเหลือฉุกเฉินด้วยโดรน
รัฐบาลไทย-ข่าวทำเนียบรัฐบาล-ความคืบหน้าของการดำเนินมาตรการพัฒนาคุณภาพชีวิตผู้มีบัตรสวัสดิการแห่งรัฐและการเติมเงินในบัตรสวัสดิการแห่งรัฐ
วันศุกร์ที่ 1 มิถุนายน 2561
ความคืบหน้าของการดําเนินมาตรการพัฒนาคุณภาพชีวิตผู้มีบัตรสวัสดิการแห่งรัฐและการเติมเงินในบัตรสวัสดิการแห่งรัฐ
รองโฆษกกระทรวงการคลัง เปิดเผยถึงความคืบหน้าของการดําเนินมาตรการพัฒนาคุณภาพชีวิตผู้มีบัตรสวัสดิการแห่งรัฐ
นายพรชัย ฐีระเวช ที่ปรึกษาด้านเศรษฐกิจการเงิน สํานักงานเศรษฐกิจการคลัง ในฐานะรองโฆษกกระทรวงการคลัง เปิดเผยถึงความคืบหน้าของการดําเนินมาตรการพัฒนาคุณภาพชีวิตผู้มีบัตรสวัสดิการแห่งรัฐ (มาตรการฯ) ว่า จากการเปิดให้ผู้มีบัตรสวัสดิการแห่งรัฐมาแจ้งความประสงค์เข้าร่วมมาตรการฯ ในเดือนกุมภาพันธ์ 2561 และได้มีการสัมภาษณ์ผู้มีบัตรสวัสดิการแห่งรัฐโดยผู้ดูแลผู้มีบัตรสวัสดิการแห่งรัฐ (Account Officer: AO) ในช่วงเดือนมีนาคมถึงเดือนเมษายน 2561 รวมทั้งได้มีการขยายเวลาการสัมภาษณ์ถึงเดือนพฤษภาคม 2561 เพื่อเพิ่มโอกาสในการพัฒนาตนเองและรายได้ให้แก่ผู้มีบัตรสวัสดิการแห่งรัฐ ซึ่งปัจจุบันขั้นตอนการดําเนินการสัมภาษณ์ดังกล่าวได้เสร็จสิ้นลงแล้ว พบว่ามีผู้มีบัตรสวัสดิการแห่งรัฐแสดงความประสงค์เข้าร่วมการพัฒนาตนเองเป็นจํานวนมาก โดยผู้มีบัตรสวัสดิการแห่งรัฐในกลุ่มนี้จะได้รับการเติมเงินส่วนเพิ่ม (200 หรือ 100 บาทต่อคนต่อเดือน) ในบัตรสวัสดิการแห่งรัฐต่อไป ขณะเดียวกันในส่วนของผู้ที่ไม่ประสงค์จะพัฒนาตนเอง กระทรวงการคลังจะเริ่มหยุดการเติมเงินส่วนเพิ่มดังกล่าวในบัตรสวัสดิการแห่งรัฐตั้งแต่เดือนมิถุนายน 2561 เป็นต้นไป อย่างไรก็ดี หาก AO ได้พบผู้มีบัตรสวัสดิการแห่งรัฐและได้ดําเนินการสัมภาษณ์แล้วพบว่า เป็นผู้ที่มีศักยภาพและมีความประสงค์จะพัฒนาตนเอง รัฐบาลอาจจะพิจารณาให้ผู้มีบัตรสวัสดิการแห่งรัฐดังกล่าวมีสิทธิได้รับการเติมเงินส่วนเพิ่มในบัตรสวัสดิการแห่งรัฐด้วยเช่นเดียวกัน อนึ่ง ผู้มีบัตรสวัสดิการแห่งรัฐที่ไม่ประสงค์พัฒนาตนเอง จะยังคงได้รับสิทธิการเติมเงินในบัตรสวัสดิการแห่งรัฐตามปกติต่อไป (300 หรือ 200 บาทต่อคนต่อเดือน)
รองโฆษกกระทรวงการคลัง กล่าวเพิ่มเติมว่า การดําเนินการในขั้นตอนถัดไป คือ การส่งผู้มีบัตรสวัสดิการแห่งรัฐให้หน่วยงานพัฒนาเริ่มต้นกระบวนการพัฒนาตามแผนการพัฒนาตนเองที่ผู้มีบัตรสวัสดิการแห่งรัฐแต่ละรายได้แจ้งความประสงค์ไว้ ซึ่งกระทรวงการคลังจะได้มีการติดตามความคืบหน้าของการดําเนินการพัฒนาตนเองดังกล่าวอย่างใกล้ชิด และจะแจ้งความคืบหน้าให้สาธารณชนรับทราบเป็นระยะต่อไป
สํานักนโยบายภาษี สํานักงานเศรษฐกิจการคลัง
โทร. 0 2273 9020 ต่อ 3509